Ants Tõnis Piip

Ants Tõnis Piip (10. juuni 1921 Tartu – 24. november 1986 Waukegan, Illinois, USA) oli eesti päritolu Ameerika Ühendriikide okeanograaf.Eesti teaduse biograafiline leksikon, 3. köide

Elulugu
Ants Tõnis Piip on Eesti poliitiku (Eesti Vabariigi seitsmes peaminister), õigusteadlase ja diplomaadi  Ants Piibu poeg. Piip lõpetas 1940 Tartus Hugo Treffneri Gümnaasiumi ja õppis 1941–1943 Tallinna Tehnikaülikoolis elektrotehnikat. Aastal 1943 põgenes ta Soome ja töötas 1944 Soome Ringhäälingus. Soomest siirdus 1944 edasi Rootsi. Aastatel 1945–1951 töötas Lidingös AGA laboriinstituudis ultraheli- ja akustikaseadmete ning raadiomajakate kallal. Seejuures lõpetas 1950 Stockholmis Kuningliku Tehnikaülikooli tsiviilinsenerina. 1951 asus Piip USA-sse, kus jätkas elektrotehnika ja füüsika õpinguid, kaitstes 1953 Notre Dame'i ülikoolis Indianas teadusmagistri kraadi.

Aastatel 1951–1953 oli Piip USA-s Indianas Notre Dame'i ülikooli õppejõud ja uurija. 1953–1961 ehitas ja katsetas ta füüsikalisi ja elektroonilisi aparaate algul Boston Radio Corporationis, seejärel Radio Corporation of America laboris. 1961–1973 oli ta Columbia Ülikooli Lamont-Doherty geoloogiaobservatooriumi ja Bermudal asuva geofüüsika välijaama vanemteadur. 1973–1974 oli Piip Austraalias Commonwealth Scientific and Industrial Research Organizationi (SCIRO) okeanograafia osakonna külalisteadur ja 1974–1980 mereuuringute konsultant. 1981 naasis Piip USA-sse.

Piip oli raadioamatöör ja tema kutsung oli ES 5ENoor Ants Piip kombineeris lühisaatja. Esmaspäev, 17. detsember 1938, nr. 51, lk. 6.

Teadustöö
Ants Tõnis Piip uuris süvamere füüsikalist okeanograafiat: süvavete mikrostruktuuri, allveeakustilisi omadusi ja siselainetust. Ta lõi ja arendas uusi elektroonilisi mõõteriistu ja -meetodeid meresügavuste omaduste mõõtmiseks.

Teoseid
 Fine structure and stability of the sound channel in the Ocean. // J. Accoust. Society Am. 36 (1964)
 Precision sound velocity profiles in the ocean. // Lamont-Doherty Geol. Obs. Palisades, New York & Columbia Univ., New York. Tech. Reports 3, 4, 5, 5, 7 (vol 1–5) (CU 3–66, CU 4–67, CU 5–67, CU 6–68, CU 7–70)

Viited

Kirjandus
 Eesti teadlased väljaspool kodumaad: biograafiline teatmik (Estonian scholars and scientists abroad: biographical directory. Stockholm, 1984, 92)
 Mereleksikon, 323
 American Men of Science 11th ed. (1965–67)
 Teataja (1980) 4, VII
 Vaba Eesti Sõna (1980) 14. VIII
 Horm, A. Ants Piip juunior lahkus ootamatult. // Teataja (1986) 19. XII

Välislingid

Kategooria:Okeanograafid
Kategooria:Austraalia teadlased
Kategooria:Ameerika Ühendriikide teadlased
Kategooria:Eesti raadioamatöörid
Kategooria:Eestlased Rootsis
Kategooria:Eestlased Ameerika Ühendriikides
Kategooria:Hugo Treffneri Gümnaasiumi vilistlased
Kategooria:Kuningliku Tehnikainstituudi vilistlased
Kategooria:Notre Dame'i ülikooli vilistlased
Kategooria:Sündinud 1921
Kategooria:Surnud 1986